CELEX: 32007R1050
Language: mt
Date: 2007-09-12 00:00:00
Title: Regolament tal-Kummissjoni (KE) Nru 1050/2007 tat- 12 ta’ Settembru 2007 li jintroduċi ċerti denominazzjonijiet fir-reġistru tad-denominazzjonijiet protetti ta’ l-oriġini u l-indikazzjonijiet ġeografiċi protetti (Mejillón de Galicia jew Mexillón de Galicia (DPO) – Café de Colombia (IĠP) – Castagna Cuneo (IĠP) – Asparago Bianco di Bassano (DPO))

13.9.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 240/7
            
         REGOLAMENT TAL-KUMMISSJONI (KE) Nru 1050/2007
   tat-12 ta’ Settembru 2007
   li jintroduċi ċerti denominazzjonijiet fir-reġistru tad-denominazzjonijiet protetti ta’ l-oriġini u l-indikazzjonijiet ġeografiċi protetti (Mejillón de Galicia jew Mexillón de Galicia (DPO) – Café de Colombia (IĠP) – Castagna Cuneo (IĠP) – Asparago Bianco di Bassano (DPO))
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 510/2006 ta' l-20 ta' Marzu 2006 dwar il-ħarsien ta' l-indikazzjonijiet ġeografiċi u tad-denominazzjonijiet ta' l-oriġini tal-prodotti agrikoli u ta' l-oġġetti ta' l-ikel (1), u b'mod partikolari l-ewwel subparagrafu ta' l-Artikolu 7(4) tiegħu,
   Billi:
   
               (1)
            
            
               Skond l-ewwel subparagrafu ta’ l-Artikolu 6(2) u b’applikazzjoni ta’ l-Artikolu 17(2) tar-Regolament (KE) Nru 510/2006, l-applikazzjoni għar-reġistrazzjoni tad-denominazzjoni “Mejillón de Galicia” jew “Mexillón de Galicia”, imressqa minn Spanja, l-applikazzjoni għar-reġistrazzjoni tad-denominazzjoni “Café de Colombia” mressqa mill-Kolombja u l-applikazzjonijiet għar-reġistrazzjoni tad-denominazzjonijiet “Castagna Cuneo” u “Asparago Bianco di Bassano” mressqa mill-Italja ġew ippubblikati fil-Ġurnal Uffiċjali ta’ l-Unjoni Ewropea
                   (2).
            
         
               (2)
            
            
               Billi l-Kummissjoni ma ġiet notifikata bl-ebda dikjarazzjoni ta' oġġezzjoni skond l-Artikolu 7 tar-Regolament (KE) Nru 510/2006, dawn id-denominazzjonijiet għandhom jiġu introdotti fit-reġistru.
            
         ADOTTAT DAN IR-REGOLAMENT:
   Artikolu 1
   Id-denominazzjonijiet imsemmija fl-Anness għal dan ir-Regolament ġew reġistrati.
   Artikolu 2
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 12 ta’ Settembru 2007.
      
         
            Għall-Kummissjoni
         
         Mariann FISCHER BOEL
         
            Membru tal-Kummissjoni
         
      
   
   
      (1)  ĠU L 93, 31.3.2006, p. 12. Ir-Regolament kif emendat l-aħħar bir-Regolament (KE) Nru 952/2007 tal-Kummissjoni (ĠU L 210, 10.8.2007, p. 26).
   
      (2)  ĠU C 320, 28.12.2006, p. 12 (Mejillón de Galicia jew Mexillón de Galicia); ĠU C 320, 28.12.2006, p. 17 (Café de Colombia); ĠU C 321, 29.12.2006, p. 9 (Castagna Cuneo); ĠU C 321, 29.12.2006, p. 19 (Asparago Bianco di Bassano).
   
      ANNESS
      Prodotti agrikoli maħsuba għall-konsum mill-bniedem elenkati fl-Anness I tat-Trattat
      Klassi 1.6. —   Frott, ħaxix u ċereali fl-istat oriġinali jew ipproċessati
      L-ITALJA
      Castagna Cuneo (IĠP)
      Asparago Bianco di Bassano (DPO)
      Klassi 1.7. —   Ħut, molluski, krustaċej friski u prodotti magħmulin mill-istess
      SPANJA
      Mejillón de Galicia jew Mexillón de Galicia (DPO)
      Klassi 1.8. —   Prodotti oħra fl-Anness I tat-Trattat: Kafè
      IL-KOLOMBJA
      Café de Colombia (IĠP)